Odbor Vseslovenske ljudske vstaje se je odzval na včerajšnje nasilne aretacije posameznih protestnikov ter na čedalje bolj agresivno kriminalizacijo vstajniškega gibanja.

“Včeraj so si nekateri policisti in nekatere policijske skupine privoščile prtirano agresijo ob aretacijah protestnikov, ki niso imeli namena izvajati nikakršne nasilja, ampak so storili manjše prekrške ali pa še tega ne. Odbor Vseslovenske ljudske vstaje odločno protestira proti tovrstnim postopkom in zahteva neodvisno preiskavo včerajšnjih agresivnih posegov policistov. Zahtevamo odstop policijskih šefov, ki so policistom očitno izdali navodilo, da naj nastopijo nasilno in agresivno.

Policisti so včeraj malo pred začetkom 4. vstaje brez kakršnega koli razloga dvakrat po več kot 30 minut legitimirali, zadrževali in zasliševali aktivista Vseslovenske ljudske vstaje Petra Petrovčiča, ki se je dan pred vstajo pojavil v oddaji 24ur zvečer. Posamezniki znotraj Policije skušajo očitno znova zastrašiti izpostavjene ljudi znotraj vstajniškega gibanja.

Policisti so na izjemno agresiven način aretirali aktivista, novinarja, intelektualca Vojka Kogoja, ki je resda na protestu nosil vile, vendar je z njimi želel samo počastiti spomin na 300-letnico tolminskega punta. Ne oporekamo dolžnosti policije, da je protestniku odvzela potencialno nevaren predmet, vendar je način aretacije starejšega človeka, ki se očitno ni želel upirati, povsem nesprejemljiv. (Posnetek policijske agresije je dostopen na povezavi: (http://vimeo.com/61429656) Tudi ostale včerajšnje aretacije so po podatkih nekaterih prič bile izvedena na izjemno agresiven način in s prekomerno uporabo silo.

Policisti so prav tako nezakonito odvzeli osebni dokument aktivistki in univerzitetni profesorici Sandri Bašić Hrvatin.

Obstajajo številna pričevanja o tem, da se že nekaj mesec skuša kriminalizirati vstajniško gibanje. Proti temu vstajniki odločno protestiramo. Nekateri policisti po nepotrebnem legitimirajo in dolgo časa zaslišujejo udeležence demonstracij. Po nekaterih podatkih naj bi številni protestniki prejeli plačilne naloge,” so zapisali v ODboru VLV.

Po poročanju medijev je Policijska uprava objavil sprenevedavo sporočilo za javnost, v kateri so zapisali, da so ravnali v skladu s svojimi pooblastili in z zakonodajo. Tudi na to se je že odzval Odbor Vseslovenske ljudske vstaje, ki je zapisal.

“Ravno kar smo v medijih prebrali odziv Policijske uprave Ljubljana na poročanje o včerajšnjem policijskem nasilju. Ob tem naj povemo, da je ta izjava izraža veliko sprenevedanje policije. Nekateri policisti (večina policistov je sicer zelo korektnih!) namreč v času demonstracij, pa tudi v času, ko ni demonstracij, izvajajo prekomerno agresijo do protestnikov. Še enkrat poudarjamo, da ne gre le za nepotrebne in agresivne aretacije, ampak tudi za nepotrebno legitimiranje udeležencev vstaj in mimoidočih, ne da bi za to obstajali kakršni koli razlogi. Policija ravno s svojo agresijo in nasiljem izziva nemir med demonstranti. Razumemo, da mora policija reagirati na kršitve, vendar je ta reakcija prekomerna, kot dokazujejo posnetki. Včerajšnje aretacije so bile izvršene na izrazito nasilen način. Za to naj bi obstajale priče, posnetki in fotografije. Vstajniško gibanje bo poskušalo zbrati dokumente policijskega nasilja in jih bo predstavilo javnosti.

Včeraj je ravno policijska agresija povzročila, da bi se v Ljubljani skorajda zgodili nemiri. Iz povsem mirnega shoda je pred policijsko postajo na Trdinovi nastala zelo nestabilna situacija. Vrh policije se očitne ne zaveda, da je ravno s svojimi ravnanji generator nestabilnih razmer v državi.

Pozivimo policijo in notranje ministrstvo, da korenito spremeni svojo taktiko, saj namen vstajniškega gibanja ni ustvarjati nasilne boje na ulicah, ampak na nenasilen način sprožiti družbene spremembe, ki bodo povečale pravinost in solidarnost v slovenski družbi

Odzvalo se je tudi uredništvo Časopisa za kritiko znanosti:

Uredništvo Časopisa za kritiko znanosti, domišljijo in novo antropologijo odločno protestira zaradi aretacije in priprtja štirih udeležencev t. i. 4. vseslovenski vstaji, 9. marca 2013. Med njimi je bil tudi član uredništva Časopisa za kritiko znanosti.

Že drugič v dobrem mesecu dni (4. februarja v Mariboru, 9. marca v Ljubljani) je policija uporabila ostre represivne ukrepe proti našim sodelavcem ter članom uredništva, ki se udeležujejo protestov. Zadnja nasilna aretacija in nekajurno pridržanje se je zgodilo potem, ko so se protestniki začeli razhajati in ko razloga za tako pretirano dejanje preprosto ni bilo.

Uredništvo Časopisa za kritiko znanosti poziva policijo in politični razred, da takoj prenehata podpirati, ukazovati in izvajati represivne akcije (denarne kazni, udarci, pripori), ki so, kot kaže, postale obvezne spremljevalke protestov v državi. Policijsko nasilje ne more biti (in tudi nikoli ni bilo) učinkovito sredstvo za pomiritev razmer v državi; nasilje lahko sproži zgolj večji val nasilja in še srditejši odpor. Zato upravičeno pričakujemo, da policija in sodstvo prenehata svoje dejavnosti usmerjati v nadzorovanje, kaznovanje in ustrahovanje ljudi, katerih protesti proti sistematični razgradnji in uničevanju skupnega ter razlaščanju in siromašenju ljudi danes ni samo legitimen, temveč je nujen izraz državljanskega dostojanstva. Tako od policije kakor tudi političnega razreda v državi pričakujemo, da začnejo delovati v prid ljudi in skupnega in ne zoper njih.

Nasvidenje na 5. ljudski vstaji.

Rubrika: IZPOSTAVLJENO, UPOR 2012